Rudi Torga

Rudi Torga, heratee niko Gabino Ruíz Díaz Torales, ouhágui Rudi Torga, RU (Ruíz) DI (Díaz) TOR(Torales) GA (Gabino). Heñoiva'ekue táva Kapiatápe, ára 19 jasykõi ary 1938-pe. Ohai Guarani ha españa ñe'ẽme. Oñemoarandu Escuela Municipal de Arte Escénico-pe ha upépe heñói imborayhu ñoha'ãgáre.

Rudi Torga omoheñoi'akue iñoha'ãnga aty hérava "Teatro Estudio Libre". Omotenonde Dirección de Cultura Popular ha upéi Dirección General de Investigación y Apoyo Cultural Ministerio de Educación y Cultura-pe.

Rudi Torga niko oipytyvõmbaretékuri Ateneo de lengua y cultura guaranime Guarani ñe’ẽ ha reko myasãi ha ñemombaretépe ñane retã tuichakue javeve. Hasyva’erã jajuhujey hag̃ua peteĩ tapicha ha’eichagua ohayhu añetetéva hetã, heko ha iñe’ẽ. Rudi Torga ohaíkuri heta ñoha'ãnga ha umi iñe'ẽpoty ijaty peteĩ ñe'ẽpotyryrúpe, hérava "Mandu'arã". Avei ombohasa Guarani ñe’ẽme “Pascual Duarte rekovekue” ohai’ypyva’ekue Camilo José Cela.

Rudi Torga omanókuri táva Paraguay, Paraguay retãme, ára 5 jasypokõi ary 2002-pe.

 *** 
RUDI TORGA, GUARANÍME Ohai: David Galeano Olivera

 Joaju 
Ehendu Donde mi canto pasó ohaiva’ekue Rudi Torga
Emoñe’ẽve Rudi Torga rehegua
Ehendu Rudi Torga-pe he’i jave ñe'ẽpoty Che kuãirũ resa ohaiva’ekue Francisco Martín Barrios
Ehendu Rudi Torga-pe he’i jave ñe’ẽpoty Ha… che retã Paraguay ohaiva’ekue Teodoro S. Mongelós
Emoñe’ẽ Pascual Duarte rekovekue ombohasava’ekue Guaraníme Rudi Torga

Torga
Torga
Ñemohenda:Ñe'ẽasahára